**รายงานการประชุมสภาเทศบาลตำบลบ้านถ่อน**

**สมัยสามัญ ที่ ๑ ครั้ง ๑/๒๕๖๒**

**เมื่อวันที่ ๑ กุมภาพันธ์ ๒๕๖๒ เวลา ๐๙.๐๐ น.**

**ณ ห้องประชุมเทศบาลบ้านถ่อน**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**รายชื่อผู้มาประชุม**

1. นางสมสุข โคตรชมภู ประธานสภาเทศบาลตำบลบ้านถ่อน
2. นายเกรียงศักดิ์ ทองจำปา สมาชิกสภาเทศบาลตำบลบ้านถ่อน เขต ๑
3. นายพิกุล อุ่นจารย์ สมาชิกสภาเทศบาลตำบลบ้านถ่อน เขต ๑
4. นายสงกรานต์ สาริกา สมาชิกสภาเทศบาลตำบลบ้านถ่อน เขต ๑
5. นายทองวัน คำชมภู สมาชิกสภาเทศบาลตำบลบ้านถ่อน เขต ๑
6. นางณัฐนันท์ แสงรัตน์ สมาชิกสภาเทศบาลตำบลบ้านถ่อน เขต ๑
7. นายศิริวุฒิ โคตรชมภู สมาชิกสภาเทศบาลตำบลบ้านถ่อน เขต ๒
8. นายสง่า คำพันธ์ สมาชิกสภาเทศบาลตำบลบ้านถ่อน เขต ๑
9. นางพยอม โคตรชมภู สมาชิกสภาเทศบาลตำบลบ้านถ่อน เขต ๒

 ๑๐. นายสมร โคตรชมภู สมาชิกสภาเทศบาลตำบลบ้านถ่อน เขต ๒

 ๑๑. นายพงษ์ศิริ โคตรชมภู รองประธานสภาเทศบาลตำบลบ้านถ่อน

๑๒. นายราชัน ทองชมภู เลขานุการสภา

**ผู้ไม่มาประชุม**

๑. นายอรรถชัย โคตรชมภู สมาชิกสภาเทศบาลตำบลบ้านถ่อน เขต ๑ (ลากิจ)

**ผู้เข้าร่วมประชุม**

1. นายอภิวัฒน์ โคตรชมภู นายกเทศมนตรี
2. นายสมเสน่ห์ บุตรศรี รองนายกฯ

๓. นายที พรหมมา รองนายกฯ

๔. นายส่ง ผ่องแผ้ว เลขานุการนายกฯ

๕. นายวาด ชัยชมภู ที่ปรึกษานายกฯ

๖. จอ.จิรันธนิน พิลาน เจ้าพนักงานธุรการ

๗. นายไพบูลย์ ห้วยทราย ผอ.กองช่าง

**เริ่มประชุมเวลา ๐๙.๓๐ น.**

**นายราชัน ทองชมภู รองปลัดเทศบาล (เลขานุการสภาฯ)**  เรียนท่านประธานสภาฯ ท่านนายกฯ ท่าน

คณะผู้บริหาร ท่านสมาชิกสภาเทศบาล ท่านปลัด พนักงาน เจ้าหน้าที่ และผู้เข้าร่วมประชุมทุกท่านบัดนี้ ได้ถึงเวลานัดประชุมสภาเทศบาล สมัยสามัญ สมัยที่ ๑ ครั้งที่ ๑/ ๒๕๖๒ แล้ว และได้ตรวจสอบรายชื่อสมาชิกสภาเทศบาลตามมาตรา ๒๗ แห่ง พระราชบัญญัติเทศบาล พ.ศ. ๒๔๙๖ และข้อ ๒๕ ตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. ๒๕๕๔ ปรากฏว่ามีสมาชิกได้มาลงชื่อครบองค์ประชุม คือไม่น้อยกว่ากึ่งหนึ่งของสมาชิกเท่าที่มีอยู่ จึงขอเรียนท่านประธานสภาฯ ได้จุดธูป เทียนบูชาพระรัตนตรัย และดำเนินการประชุมตามระเบียบวาระการประชุมต่อไป เชิญครับ

**นางสมสุข โคตรชมภู** (**ประธานสภาเทศบาล)** สวัสดีคะ ท่านรองนายกเทศมนตรี ท่านคณะผู้บริหาร

สมาชิกสภาเทศบาล หัวหน้าส่วนราชการ พนักงาน เจ้าหน้าที่ และผู้เข้าร่วมประชุมทุกท่าน วันนี้เป็นการประชุมสภาเทศบาลสมัยสามัญ สมัยที่ ๑ ครั้งที่ ๒/ ๒๕๖๒ ปรากฏว่ามีสมาชิกมาครบองค์ประชุม ดิฉันขอเปิดการประชุมตามระเบียบวาระการประชุม ต่อไปคะ

**ระเบียบวาระที่ ๑ เรื่องที่ประธานแจ้งให้ที่ประชุมทราบ**

ท่านรองนายกฯมีอะไรแจ้งในที่ประชุมไหมคะ

**นายอภิวัฒน์ โคตรชมภู** **(นายกเทศมนตรี)**  สวัสดีครับ ท่านประธานฯ คณะผู้บริหาร สมาชิกสภาเทศบาล

หัวหน้าส่วนราชการ พนักงาน เจ้าหน้าที่ และผู้เข้าร่วมประชุมทุกท่าน ผมก็มีเรื่องจะแจ้งให้ทราบในวันนี้คือ เรื่องคณะกรรมการกองทุนหลักประกันสุขภาพประจำตำบลหมดวาระลงซึ่งฝ่ายสภาฯก็ได้เลือกตัวแทนจากสภาฯ จำนวน ๒ ท่านคือ ท่านประธานสมสุข โคตรชมภู และท่าน สท.พยอม โคตรชมภู เป็นตัวแทนคณะกรรมการคนเดิม คือ ท่าน สท.อรรถชัย สท.สง่า ที่หมดวาระลง

**ระเบียบวาระที่ ๒ เรื่องรับรองรายงานการประชุมครั้งที่แล้ว**

**นางสมสุข โคตรชมภู** (**ประธานสภาเทศบาล)** ต่อไปก็คงเป็นระเบียบวาระที่ ๒ เกี่ยวกับเรื่องรับรองรายงานการประชุมครั้งที่แล้ว คือ รายงานการประชุมสมัยวิสามัญที่ ๑ ประจำปี ๒๕๖๒ วันที่ ๒๙ มกราคม ๒๕๖๑ ขอมอบให้เลขานุการสภาได้ชี้แจ้งคะ

**นายราชัน ทองชมภู(เลขานุการสภาฯ)**  ตามที่ได้แจกเอกสารให้ที่ประชุมได้ตรวจพิจารณาความถูกต้อง เพราะฝ่ายกิจการสภาฯ โดยเลขานุการสภาฯ ได้นำรายงานการประชุมสภาเทศบาลตำบลบ้านถ่อน เผยแพร่ในเว็บไซด์ของเทศบาล [www.banthon.go.th/](http://www.banthon.go.th/) ให้ที่ประชุมพิจารณา หากมีข้อบกพร่องหรือแก้ไขขอให้โปรดแจ้งเลขานุการสภาฯหรือหากตรวจสอบพบข้อแก้ไขก็สามารถแจ้งในภายหลัง

**ระเบียบวาระที่ ๓ กระทู้ถาม**

**นางสมสุข โคตรชมภู** (**ประธานสภาเทศบาล)** ขอดำเนินการตามระเบียบวาระการประชุมต่อไปนะค่ะ

ระเบียบวาระที่ ๓ กระทู้ถามไม่มีสมาชิกท่านใดยื่นหนังสือกระทู้ถามเกี่ยวกับข้อเท็จจริงหรือการบริหารงานของคณะผู้บริหารในวาระนี้ ท่านเลขานุการสภามีเรื่องจะชี้แจ้งในที่ประชุมไหมคะ เชิญท่านเลขาฯ

**นายราชัน ทองชมภู(เลขานุการสภาฯ)**

 ไม่มีครับ

**ระเบียบวาระที่ ๔ เรื่องที่คณะกรรมการที่สภาท้องถิ่นตั้งขึ้นพิจารณาเสร็จแล้ว**

**นางสมสุข โคตรชมภู**(**ประธานสภาเทศบาล)** ต่อไปเป็นระเบียบวาระที่ ๔

-ไม่มี-

**ระเบียบวาระที่ ๕ เรื่องที่เสนอใหม่(สภาพิจารณา)**

๕.๑ การจัดงานกีฬาตำบลประจำปี ๒๕๖๒ ไม่ทราบว่าท่านนายกมีแนวทางการดำเนินโครงการอย่างไรคะ

**นายอภิวัฒน์ โคตรชมภู** **(นายกเทศมนตรี)** เรื่องกีฬาในปีนี้ผมก็มีแนวทางในการดำเนินงานเหมือนเช่นทุกปี

ที่ผ่านมาคือจะเชิญท่านผู้นำทั้งฝ่ายสภาฯ ฝ่ายปกครองท้องที่ ตัวแทนนักกีฬา โรงเรียนในเขตพื้นที่ ศูนย์กีฬาประจำตำบล เพื่อร่วมหารือในแนวทางดำเนินการอย่างไร ซึ่งในปีนี้เราตั้งงบประมาณไว้จำนวนสองแสนบาท คาดว่าประชุมสภาฯครั้งหน้าคงจะได้รายละเอียดเป็นแนวทาง

**ระเบียบวาระที่ ๖ เรื่องอื่น ๆ**

**นางสมสุข โคตรชมภู**(**ประธานสภาเทศบาล)** ต่อไปเป็นระเบียบที่ ๖ เรื่องอื่นๆ

 มีท่านใดมีข้อคิดเห็นเกี่ยวกับประเด็นอื่นๆบ้างไหมเชิญคะ

**นายพิกุล อุ่นจารย์ (สท.เขต๑)** เรื่องน้ำประปาไม่สะอาด ขุ่นมีตะกอนก็อยากให้เทศบาลรีบดำเนินการแก้ไข

**นายอภิวัฒน์ โคตรชมภู** **(นายกเทศมนตรี)** เรื่องน้ำประปาก็มีปัญหาทุกปีนะครับในช่วงฤดูฝน ประกอบกับ

ระบบประปาหมู่ที่ ๑ ที่เราก่อสร้างเสร็จและได้ดำเนินการจ่ายน้ำแล้วนั้นยังไม่มีบ่อพักน้ำเหมือนระบบเดิม ทางผู้บริหารก็จะดำเนินการจัดสรรหางบประมาณเพื่อที่จะขุดลอกทำบ่อพักน้ำเดิมเพื่อเป็นการแก้ไขปัญหาคุณภาพน้ำ ถ้าไม่มีงบประมาณขุดลอกก็จะดำเนินการวางท่อระบบสูบน้ำดิบจากบ่อพักเดิม ต่อไป

**นายพิกุล อุ่นจารย์ (สท.เขต๑)** ก็อยากแจ้งปัญหาหรือโครงการผ่านที่ประชุมให้ท่านผู้บริหารได้พิจารณาใน

แก้ไขปัญหาความเดือดร้อนของชาวบ้าน คือ อยากได้โครงการขยายเขตท่อเมนต์ประปาบริเวณหนองยาง และไฟฟ้าส่องสว่างของบ้านโพนงาม

**นายอภิวัฒน์ โคตรชมภู** **(นายกเทศมนตรี)** ปัญหาที่ทุกท่านได้แจ้งมาผมจะรีบดำเนินการให้ ก็ขอให้ช่วยชี้แจง

ตอบข้อซักถามของชุมชนร่วมกันถึงสาเหตุในเรื่องต่างๆไปในแนวทางที่ดีต่อภาพลักษณ์ขององค์กรด้วย

**นางพยอม โคตรชมภู**(**สท.เขต๒)** เรื่องการก่อสร้างระบายน้ำเสียหมู่ที่ ๕ ที่พึ่งก่อสร้างเสร็จก็มีรถบรรทุก

ขนดินวิ่งเหยียบในบริเวณรางระบายน้ำและวิ่งเร็วมีเศษดินโคลนและเศษฝุ่นกระจายในชุมชนก็อยากให้ท่านนายกแจ้งเจ้าหน้าที่ออกไปดูแลและตรวจสอบด้วยคะ

**นายพิกุล อุ่นจารย์ (สท.เขต๑)** เรื่องการขออนุญาตตัดถนน คสล.เพื่อวางท่อระบายน้ำเสียของชาวหมู่ที่ ๘

แก้ไขปัญหาความเดือดร้อนของชาวบ้าน คือ น้ำไม่มีที่ระบายออกจากพื้นที่ของตัวอาคารบ้านพักอาศัย

**นายศิริวุฒ โคตรชมภู (สท.เขต๒)** แจ้งเรื่องทำความสะอาดรางระบายน้ำเสียในชุมชนก็อยากให้ผู้บริหาร

แก้ไขปัญหาความเดือดร้อนของชาวบ้านด้วยครับ

**นายอภิวัฒน์ โคตรชมภู** **(นายกเทศมนตรี)** ปัญหาที่ทุกท่านได้แจ้งมาผมจะรีบดำเนินการให้ ก็ขอให้ช่วยชี้แจง

ตอบข้อซักถามของชุมชนร่วมกันถึงสาเหตุในเรื่องต่างๆไปในแนวทางที่ดีต่อภาพลักษณ์ขององค์กรด้วย

**นางสมสุข โคตรชมภู** (**ประธานสภาเทศบาล)** ไม่ทราบมีสมาชิกท่านใดที่จะสอบถามเพิ่มเติมอีกบ้าง

หากไม่มีสมาชิกท่านใดมีข้อซักถามต่อที่ประชุมแห่งนี้แล้ว ดิฉันขอขอบคุณทุกๆท่านที่ให้ความร่วมมือทำให้การประชุมครั้งนี้เป็นไปด้วยความเรียบร้อย ดิฉันขอแจ้งการประชุมในครั้งต่อไปคือสมัยสามัญที่ ๑ ครั้งที่ ๒ ในวันที่ ๑๑ กุมภาพันธ์ ๒๕๖๒ และขอปิดการประชุมสภาเทศบาลตำบลบ้านถ่อน สมัยสามัญที่ ๑ ครั้งที่ ๑ ประจำปี ๒๕๖๒ ณ บัดนี้

**เลิกประชุม** เวลา ๑๒.๐๐ น.

 (ลงชื่อ) เลขานุการสภาเทศบาล

 (นายราชัน ทองชมภู)

(ลงชื่อ) ประธานกรรมการตรวจรายงานฯ

 (นางณัฐนันท์ แสงรัตน์)

(ลงชื่อ) กรรมการตรวจรายงานการประชุม

 (นางพยอม โคตรชมภู)

 (ลงชื่อ) กรรมการตรวจรายงานการประชุม

 (นายอรรถชัย โคตรชมภู)

 (ลงชื่อ) กรรมการตรวจรายงานการประชุม

 (นายสมร โคตรชมภู)

(ลงชื่อ) กรรมการตรวจรายงานการประชุม

 (นายทองวัน คำชมภู)

สภาเทศบาลตำบลบ้านถ่อน ได้มีมติรับรองรายงานการประชุมสภาเทศบาลสมัยสามัญ สมัยที่ ๑ ครั้งที่ ๑ประจำปี ๒๕๖๒ เมื่อวันที่ ๑ กุมภาพันธ์ ๒๕๖๒ ในคราวประชุมสภาเทศบาลสมัยสามัญที่ ...... ครั้งที่ .............ในวันที่...............................................................................................................................................................

 (ลงชื่อ) ประธานสภาเทศบาลตำบลบ้านถ่อน

 (นางสมสุข โคตรชมภู)